
Christus Rex 




1. Razilaženja u mišljenju i zablude ljudi u vjerskim i ćudorednim pitanjima 
svim su časnim ljudima, a poglavito iskrenim i odanim sinovima Crkve, 
zadavali veliku bol uvijek, a posebno danas, kada vidimo kako se sa svih strana 
povrjeđuju sama načela kršćanske kulture. 

2. Doista se ne treba čuditi što je izvan Kristova ovčinjaka uvijek bilo tih 
razmimoilaženja i zabluda. Premda se ljudski razum, općenito govoreći, svojim 
snagama i svojim urođenim svjetlom može stvarno vinuti do prave i sigurne 
spoznaje jedincatog i osobnog Boga, koji svojom providnošću drži i upravlja 
svijet, kao i do spoznaje naravnog zakona što gaje Bog utisnuo u naše duše. 






















ipak postoje brojne prepreke koje sprječavaju naš um da se djelotvorno i 
plodno služi tom svojom prirodnom moći. Istine koje se odnose na Boga i na 
odnose između ljudi i Boga potpuno nadilaze red čulima dostupnih stvarnosti; 
kada ih se zatim pripusti u praktični život i kada ga oblikuju, tada zahtijevaju 
žrtvu i odricanje. Pri dosezanju tih istina ljudski um nailazi na prepreke i zbog 
mašte i zbog zlih sklonosti koje proizlaze iz istočnoga grijeha. Dogodi se tako 
da ljudi u tim stvarima rado uvjeravaju same sebe daje lažno, ili bar dvojbeno, 
ono što oni ne žele da bude istinito! 

3. Zbog toga se mora reći daje s moralnoga gledišta nužna božanska »objava« 
kako bi one istine koje, kada je u pitanju vjera i moral, nisu po sebi nedokučive, 
svi mogli spoznati s lakoćom, s postojanom sigurnošću i bez trunke zablude. 

4. Štoviše ljudski um može ponekad naići na poteškoće i u oblikovanju 
pouzdanog i vjerodostojnog suda o katoličkoj vjeri, premda je Bog dao brojne i 
čudesne izvanjske znakove, po kojima se i samim prirodnim svjetlom razuma 
može sa sigurnošću dokazati božansko porijeklo kršćanske religije. Čovjek 
naime, bilo zato što se vodi predrasudama, bilo zato što je potican strastima i 
zlom voljom, ne samo da može zanijekati očiglednost izvanjskih znakova nego 
se čak može oprijeti nadahnućima koje Bog ulijeva u naše duše. 


5. Tko god promatra današnji svijet, koji se nalazi izvan Kristova ovčinjaka, 
lako može vidjeti glavne putove kojima su se zaputili učeni ljudi. Neki od njih 
nerazborito i nepromišljeno u učenju o postanku svih stvari zastupaju i brane 
evolucionizam, iako nije neprijeporno dokazan ni na samom području 
prirodnih znanosti, te smjelo podupiru monističku i panteističku hipotezu o 
svijetu izloženom stalnom razvoju. Tom se hipotezom rado služe pobornici 
komunizma kada brane i šire svoj dijalektički materijalizam i uklanjaju iz 
umova svaki pojam Boga. 


6. Lažne tvrdnje takvoga evolucionizma, zbog čega se odbacuje sve što je 
apsolutno, stalno i nepromjenjivo, utrli su put zastranjenjima nove filozofije 
koja je konkurencija idealizmu, filozofiji imanencije i pragmatizmu, a uzela je 
naziv »egzistencijalizam«, zato što odbacuje nepromjenjive biti stvari i stavlja 
u središte filozofskog interesa isključivo »egzistenciju« pojedinaca. 

7. Tomu se pridružuje lažni »historizam« koji se drži samo događaja iz 
ljudskog života i ruši temelje svake istine i apsolutnog zakona na području 
filozofije i na području kršćanske dogme. 

8. U toj zbrci mišljenja malo nas tješi to što vidimo kako se oni koji su odgojeni 
u duhu racionalizma danas nerijetko vraćaju izvorima objavljene istine i 
priznaju i ispovijedaju Božju riječ, pohranjenu u Svetom pismu kao temelj 
teologije. Istodobno brine i uznemirava činjenica da nemali broj njih, koliko 
čvršće prianjaju uz Božju riječ, toliko više umanjuju vrijednost ljudskog uma, i 
koliko radije uzdižu autoritet Boga objavitelja toliko oštrije preziru crkveno 



učiteljstvo, koje je Krist Gospodin ustanovio da čuva i tumači istine koje je Bog 
objavio. Taj prijezir ne samo daje u otvorenom proturječju sa Svetim pismom 
nego samo iskustvo pokazuje daje pogrešan i neosnovan. Često se naime sami 
»otpadnici« javno žale na neslogu koja vlada među njima na dogmatskom 
području i tako, premda to nisu htjeli, priznaju potrebu jednoga živog 
učitelj stva. 

9. Ta nastojanja, koja manje ili više odstupaju od pravog puta, katolički filozofi 
i teolozi moraju poznavati i ne smiju ih nipošto zanemarivati. Njihov je 
ozbiljan zadatak braniti božanske i ljudske istine i utisnuti ih u srca ljudi. 
Štoviše, oni moraju dobro poznavati ta mišljenja, bilo zato što se bolesti ne 
mogu liječiti prije nego se poznaju, bilo zato što se u samim lažnim tvrdnjama 
katkad krije zrnce istine, bilo, na kraju, zato što same zablude potiču naš um 
marljivije istražiti i temeljito ispitati neke filozofske i teološke istine. 

10. Kada bi naši poklonici filozofije i teologije iz tih pažljivo istraživanih učenja 
nastojali samo polučiti spomenute plodove, crkveno učiteljstvo ne bi imalo 
razloga da se miješa. Ali, iako znamo da se katolički učitelji i učenjaci općenito 
čuvaju tih zabluda, poznato je ipak da i danas, kao i u apostolsko doba, ima 
onih koji, gajeći pretjeranu sklonost prema novinama i u strahu da će ih se 
smatrati neznalicama koji ne poznaju najnovija znanstvena otkrića u ovom 
dobu napretka, nastoje izmaći sigurnoj ruci vodilji svetog učiteljstva i zato su u 
opasnosti da se nerazumno udalje od objavljene istine te da i druge uvuku u 
zabludu. 

11. Opaža se zatim jedna druga opasnost koja je još ozbiljnija, jer se vrlo vješto 
skriva pod plaštem kreposti. Mnogi, žaleći se na neslogu i zbrku koja vlada u 
ljudskim umovima, vođeni nesmotrenim žarom i potaknuti zanosom i velikom 
željom da sruše ograde koje dijele dobre i časne ljude među njima, prigrljuju 
stoga neku vrstu »irenizma« koji, ostavljajući po strani pitanja oko kojih se 
ljudi međusobno spore i imaju različita mišljenja, ne nastoji samo zajedničkim 
snagama potisnuti nadirući ateizam nego također usuglasiti suprotne stavove u 
istom dogmatskom području. I kao što je nekoć bilo onih koji su se pitah ne 
predstavlja li možda tradicionalna apologetika Crkve više prepreku no pomoć 
za pridobivanje duša za Krista, tako danas ne nedostaje onih koji čak ozbiljno 
postavljaju pitanje ne treba li se teologiju i njezinu metodu, onakve kakve se 
uče u školama čiji rad odobrava crkvena vlast, ne samo usavršavati nego čak 
potpuno reformirati, kako bi se Kristovo kraljevstvo moglo učinkovitije širiti u 
čitavom svijetu, među ljudima svih kultura i svih religijskih mišljenja. 

12. Kada oni ne bi imah drugog cilja osim da crkveni nauk i njegovu metodu, 
uz poneku novost, prilagode današnjim okolnostima i potrebama, ne bi bilo 
razloga za strah; ah neki, pod utjecajem nesmotrenog »irenizma«, izgleda da 
smatraju kako ponovnoj uspostavi bratskog jedinstva stoji na putu ono što se 
temelji na zakonima i načelima koja je dao sam Krist i na institucijama koje je 
on utemeljio ih ono što predstavlja obranu i potporanj cjelovitosti vjere, koji 
kada bi se srušio sve bi se, istina, ujedinilo, ah samo u zajedničkoj ruševini. 




13- Ta mišljenja, koja proizlaze iz želje za novošću ili su čak nadahnuta 
hvalevrijednim motivima, ne predlažu se uvijek istom snagom, istom jasnoćom 
i istim izrazima, niti su oni koji ih zastupaju potpuno međusobno složni; ono 
što neki danas prikriveno naučavaju uz određene ograde i razlike, sutra će se 
drugi drznuti javno i bez ograda predlagati, što će sablazniti mnoge, osobito 
mladi kler, i nanijeti štetu crkvenom autoritetu. Ako se obično tim pitanjima 
pristupa oprezno u objavljivanju tiskovina, o njima se slobodno progovara u 
brošurama koje kruže u privatnim krugovima, koje se dijele na lekcijama iz 
daktilografije ili zborovanjima. Ta se mišljenja ne šire samo među 
pripadnicima svjetovnog i redovničkog klera, u sjemeništima i redovničkim 
ustanovama, nego također među laicima, osobito među onima koji se 
posvećuju odgoju i poučavanju mladeži. 

14. Što se pak teologije tiče, neki žele da se sadržaj dogmi što više smanji, a 
sama dogma da se oslobodi od načina izražavanja koji je Crkva odavno 
prihvatila, i od filozofskih pojmova kojima se služe katolički učitelji, te da se u 
iznošenju katoličkog nauka vrati načinu govora Svetog pisma i svetih otaca. 

Oni se tako nadaju da će se dogma, kad s nje budu skinuti elementi za koje oni 
kažu da su izvanjski Božjoj objavi, moći uspješno uspoređivati s dogmatskim 
mišljenjima onih koji su se odvojili od crkvenog jedinstva, te da će na taj način 
polako doći do ujednačavanja katoličke dogme s mišljenjima odvojenih. 

15. Uz to, dok s katoličkim naukom tako postupaju oni smatraju da na taj 
način, udovoljavajući sadašnjim potrebama, izbijaju na put koji će ih dovesti 
do toga da će moći dogme izreći izrazima kojima se služi današnja filozofija, 
kako filozofija imanencije tako i idealizam, egzistencijalizam ili bilo koji drugi 
filozofski sistem. I zato su se neki drznuli ustvrditi kako se to može, štoviše 
mora, činiti jer se otajstva vjere, tvrde oni, ne mogu nikada izraziti pravim i 
primjerenim izrazima, kojima istina biva na određen način izražena, ali nužno 
i izobličena. Zato ne smatraju apsurdnim nego sasvim nužnim da teologija, s 
obzirom da se tijekom vremena služila različitim filozofskim sustavima, 
zamijeni stare pojmove novima; tako da se u različitim zamršenim, a pod 
određenim vidicima i proturječnim, pitanjima, oko kojih se zapravo - prema 
njihovim tvrdnjama - uzalud lome koplja jer među njima nema protuslovlja, 
iste božanske istine izraze na ljudima razumljiv način. Dodaju zatim da se 
povijest dogme sastoji u izlaganju različitih oblika kojima se objavljenu istinu 
susljedno zaodijevalo već prema različitim učenjima i različitim mišljenjima 
koja su se javljala tijekom stoljeća. 

16. Iz navedenog se jasno vidi da ta nastojanja ne samo da vode dogmatskom 
relativizmu nego ih zapravo već u sebi i sadrže. Taj je relativizam nekako 
previše sklon prezirati tradicionalni nauk i njegove izraze. Svi znaju da se izrazi 
koje škole i crkveno učiteljstvo koriste za izražavanje tih pojmova mogu 
poboljšati i usavršiti. Uz to se zna da Crkva nije konstantno koristila te iste 
riječi. Jasno je i da Crkva ne može biti vezana uz bilo koji prolazni i 
kratkotrajni filozofski sistem. Ti pojmovi i ti izrazi, koje su crkveni naučitelji u 



različitim povijesnim razdobljima jednoglasno prihvaćali da pomoću njih 
prispiju određenoj spoznaji i shvaćanju dogme, bez sumnje ne počivaju na 
nečemu tako trošnom i prolaznom. Počivaju naprotiv na načelima i pojmovima 
izvedenim iz istinske spoznaje stvorene stvarnosti. Ljudski je um do te 
spoznaje poput zvijezde vodilje i uz pomoć Crkve vodila objavljena istina. Zato 
se ne treba čuditi što ne samo da su neki od tih pojmova korišteni na 
ekumenskim koncilima nego je na njima u vezi tih pojmova postignuta takva 
jednodušna suglasnost da nikome nije dopušteno od njih odstupati. 

17. Stoga je zanemarivanje, odbacivanje ih obezvređivanje tako brojnih i 
vrijednih izvora koji su tako često bih začeti, izraženi i usavršavani stoljetnim 
radom ljudi obdarenih neobičnim talentom i svetošću i koji su djelovah pod 
budnim nadzorom svetog Učiteljstva te svjetlom i vodstvom Duha Svetoga 
kako bi istine vjere izricah sa sve većom preciznošću; činiti to da bi se ove 
stvari mogle zamjeniti nesigurnim pojmovima i nekim bezobličnim i 
nestabilnim naucima nove filozofije, naucima koji, poput cvijeća na polju, 
danas postoje a sutra nestaju; jest vrhunska nerazboritost i nešto što će same 
dogme učiniti trskom koju njiše vjetar. Preziranje izraza i pojmova kojima se 
običavaju služiti skolastički teolozi, po sebi vodi prema slabljenju spekulativne 
teologije, kako je zovu, jer misle da ona nema prave sigurnosti budući da se 
oslanja na teološka razmišljanja. 

18. Nažalost ti poklonici novina lako prelaze s prijezira skolastičke teologije na 
preziranje samog crkvenog učiteljstva koje je, svojim autoritetom toj teologiji 
dalo svoj pristanak. Oni to učiteljstvo prikazuju kao smetnju napretku i 
prepreku znanosti, neki ga pak nekatolici smatraju neopravdanom kočnicom 
kojom neki učeniji teolozi žele stati na put obnove njihove znanosti. I iako to 
sveto učiteljstvo mora biti za svakog teologa, što se tiče vjere i običaja, prva i 
sveopća norma istine (jer je Krist Gospodin tome učiteljstvu povjerio da čuva, 
brani i tumači polog vjere, to jest Sveto pismo i božansku predaju), ipak se 
pokatkad ignorira, kao da ne postoji, dužnost vjernika da se klone i onih 
zabluda koje u većoj ih manjoj mjeri približavaju krivovjerju te se stoga 
»pridržavaju konstitucija i odluka kojima je Sveta Stolica odbacila i zabranila 
kriva mišljenja«. Sve ono što su pape svojim enciklikama izložili u vezi naravi i 
ustanove Crkve neki, namjerno i stalno, zanemaruju sa ciljem da se nametne 
jedno nejasno shvaćanje za koje oni tvrde da su ga preuzeli od antičkih otaca, 
osobito Grka. Također tvrde da pape ne kane iznijeti sud o pitanjima oko kojih 
se lome koplja medu teolozima. Zato je nužno vratiti se prvobitnim vrelima te 
uz pomoć spisa drevnih pisaca protumačiti konstitucije i odluke učiteljstva. 

19. Te se tvrdnje možda iznose jednim otmjenim stilom, no jednostavno nisu 
posve točne. Naime, pape općenito daju slobodu teolozima u onim pitanjima 
koja su, u različitom smislu, predmet rasprava najpoznatijih učenih ljudi; ipak 
povijest uči da se neka pitanja, o kojima se ranije moglo slobodno raspravljati, 
poslije nisu više mogla pretresati. 



20. Jednako se tako ne smije smatrati da se mi ne moramo složiti s učenjima iz 
enciklika, pod izgovorom da one ne predstavljaju izraz papinskoga najvišeg 
učiteljstva. Naime, riječ je o učenjima redovnog učiteljstva za koje također 
vrijedi: »Tko vas sluša, mene sluša« (Lk 10,16). Uz to, sve ono što enciklike 
donose i stavljaju na srce već je i zbog drugih razloga baština katoličkog nauka. 
Ako nadalje vrhovni svećenici u svojim aktima namjerno iznose sud o nekom 
spornom pitanju o kojem postoje kontroverze, svima je očito da to pitanje, 
nakanom i voljom samih papa, ne može biti nešto o čemu bi teolozi mogli 
slobodno raspravljati. 

21. Istina je također da se teolozi moraju uvijek vraćati izvorima božanske 
objave: njihov je naime zadatak pokazati kako su učenja živog učiteljstva »kako 
izričito tako i prešutno« u Svetom pismu ili u božanskoj predaji. Uz to se 
dodaje kako oba izvora objave sadrže takva i tolika bogatstva istine da ih je 
nemoguće iscrpiti. Svete znanosti zajedno s proučavanjem svetih izvora uvijek 
unose novu svježinu. Nasuprot tome, spekulacija koja zanemaruje istraživanje 
svetog pologa, kao što znamo iz iskustva, ostaje besplodna. Ali zato se 
teologija, i ona pozitivna, ne može poistovjetiti s isključivo povijesnom 
znanošću. Bog je zajedno s tim svetim izvorima dao svojoj Crkvi živo 

učiteljstvo, također zbog toga da tumači i razlaže one istine koje su na nejasan i 
implicitan način sadržane u pologu vjere. A božanski Otkupitelj nije autentično 
tumačenje toga pologa povjerio ni pojedinim vjernicima, a niti samim 
teolozima, nego isključivo crkvenom učiteljstvu. Ako nadalje Crkva tu svoju 
zadaću - kao što se to često tijekom povijesti događalo - vrši redovnim i 
izvanrednim putem, očito je daje potpuno kriva metoda kojom bi se htjelo 
jasne stvari objasniti nejasnim; štoviše nužno je da svi slijede suprotan 
poredak. Zato naš prethodnik trajne uspomene Pio IX., dok je učio daje 
najplemenitiji zadatak teologije pokazati kako je učenje što ga definira Crkva 
sadržano u izvorima, nije bez ozbiljna razloga dodavao sljedeće riječi: »U 
onom istom smislu u kojem gaje Crkva definirala.« 

22. Mnogi također iznose i ubrizgavaju u duše mnogo toga što šteti božanskom 
autoritetu sv. Pisma. Neki prkosno iskrivljuju značenje definicije I. vatikanskog 
sabora daje Bog autor svetog Pisma, i obnavljaju mišljenje koje je već više puta 
bilo osuđeno, da se nepogrješivost svetog Pisma odnosi samo na one (sadržaje) 
koji govore o Bogu, o ćudorednim i religijskim stvarima. Štoviše, krivo govore i 
o ljudskom značenju svetih knjiga, ispod kojeg se krije njihov božanski smisao, 
za koji kažu da je jedini nepogrješiv. Kod tumačenja svetog Pisma ne žele voditi 
nikakvog računa o analogiji vjere i 'predaji' Crkve; tako da učenje svetih otaca i 
svetog učiteljstva prosuđuju vagom svetog Pisma, koje kao egzegeti tumače na 
čisto ljudski način, a ne suprotno, da isto sveto Pismo treba tumačiti prema 
duhu Crkve, koju je Krist Gospodin postavio da bude čuvar i tumač čitavog 
poklada istine koji je Bog objavio. 

23. Osim toga, literarno značenje svetog Pisma i njegovo tumačenje, što su ga 
pod nadzorom Crkve izradili toliki tako veliki egzegeti, trebalo bi ustupiti 
mjesto nekoj novoj egzegezi, koju oni nazivaju simboličkom i duhovnom; i tek 




bi se s njom svima otvorila Biblija Staroga i Novoga Zavjeta, koja se sada u 
Crkvi nalazi kao zapečaćeni izvor. Oni tvrde da bi na taj način nestale sve 
poteškoće s kojima se susreću samo oni koji se drže literarnog tumačenja 
Pisma. 

24. Svima je jasno kako je sve to daleko od načela i pravila hermeneutike, koja 
su pravilno postavili naši predšasnici sretne uspomene: Leon XIII. u enciklici 
'Providentissimus' i Benedikt XV. u enciklici 'Spiritus Paraclitus', te mi sami u 
enciklici 'Divino afflante Špiritu'. 

25. Ne treba čuditi što su te novine u gotovo svim dijelovima teologije urodile 
otrovnim plodovima. Dovodi se u sumnju da ljudski razum može, bez pomoći 
božanske objave i milosti, pomoću dokaza izvedenih iz stvorenog svijeta koji ga 
okružuje, dokazati postojanje jednog osobnog Boga. Tvrdi se da svijet nije 
imao početka i daje stvaranje svijeta nužno, jer proizlazi iz nužne darežljivosti 
božanske ljubavi; isto tako tvrdi se kako Bog ne posjeduje vječno i nezabludivo 
predznanje o slobodnim čovjekovim činima: sve se to kosi s izjavama 
Vatikanskog koncila. 

26. Neki se zatim spore oko toga jesu li anđeli osobe, postoji li neka bitna 
razlika između materije i duha. Drugi opet iskrivljuju pojam besplatnosti 
nadnaravnog reda, kada drže da Bog ne može stvoriti razumna bića a da ih ne 
odredi i pozove na blaženo gledanje. Ni to nije dovoljno jer, kada se definicije 
Tridentskog sabora stave na stranu, biva uništeno pravo shvaćanje istočnoga 
grijeha i ujedno grijeha općenito, kao uvrede Bogu, kao i zadovoljštine koju je 
Krist dao za nas. Ima i onih koji drže kako učenje o transupstancijaciji, budući 
da se temelji na zastarjelom shvaćanju supstancije, valja ispraviti tako da se 
stvarnu Kristovu prisutnost u euharistiji svede na puki simbolizam, iz čega 
slijedi da posvećene prilike ne bi bile ništa drugo doli djelotvorni znaci 
Kristove prisutnosti i njegova dubokog sjedinjenja sa svojim udovima - 
vjernicima u mističnom tijelu. 

27. Neki drže da ih ne obvezuje učenje koje smo mi izložili u našoj enciklici, 
koja se temelji na izvorima objave, a po kojoj Kristovo mistično tijelo i Rimska 
katolička crkva predstavljaju istu stvarnost. Neki opet drže da su prazne riječi 
kako se mora pripadati pravoj Crkvi da bi se postiglo vječno spasenje. Drugi na 
kraju ne priznaju da su znaci vjerodostojnosti kršćanske vjere dokučivi 
razumu. 

28. Ove i slične zablude, posve je jasno, uvukle su se među neke od naših 
sinova koje zavarava nerazborita revnost za duše ili lažna znanost. Njima smo 
prisiljeni sa žalošću ponoviti dobro poznate istine i s brigom ukazati na jasne 
zablude i njihovu opasnosti. 


29. Svi znaju koliko Crkva cijeni vrijednost ljudskog razuma. Njegov je zadatak 
sa sigurnošću dokazati da postoji samo jedan osobni Bog te nepobitno dokazati 
pomoću božanskih znakova temelje same kršćanske vjere. Uz to razum ima 



zadaću ispravno predočiti zakon što gaje Krist utisnuo u ljudske duše, te na 
kraju vinuti se k ograničenoj, ali vrlo korisnoj, spoznaji otajstava. Ali ta će 
zadaća biti izvršena na prikladan i pouzdan način ako se razum njeguje kako 
priliči: naime, ako ga se hrani zdravim filozofijskim naukom koji je poput neke 
baštine što su nam je ostavili prethodni kršćanski naraštaji i koji posjeduje 
jedan viši autoritet, jer je samo crkveno učiteljstvo svoja načela i svoje glavne 
tvrdnje, koje su ljudi velikog duha i mudrosti iznjedrili i polako tijekom 
vremena utvrđivali, dovelo u suodnos s objavljenom istinom. Ista ta filozofija, 
potvrđena i općeprihvaćena u Crkvi, brani istinsku vrijednost ljudske spoznaje, 
nepromjenjiva načela metafizike - to jest dostatnost razuma, uzročnost i 
svrhovitost - i na kraju drži da se može dostići sigurna i nepromjenjiva istina. 

30. U toj filozofiji sigurno postoje neke stvari koje se, ni izravno ni neizravno, 
ne tiču vjere i običaja te zato Crkva dopušta stručnjacima za određena područja 
da o njima slobodno raspravljaju. No ne daje istu slobodu kada je riječ o nekim 
drugim pitanjima, osobito kada se ona tiču načela i glavnih tvrdnji o kojima 
smo govorili. I u tim bitnim pitanjima može se filozofiju zaodjenuti bogatijim 
ruhom koje joj bolje pristaje: može se sam filozofski izričaj osnažiti 
djelotvornijim izrazima, može je se lišiti određenih manje prikladnih školskih 
sredstava, obogatiti je - ali s dužnom mjerom razbora - određenim 
sastavnicama koje su plod postupnog čovjekova umnog djelovanja, međutim 
ne smije ju se nikada potkopavati ili okužiti lažnim načelima, niti je cijeniti 
koliko jedan značajan arheološki spomenik. Istina ni u jednom njezinu 
filozofskom očitovanju ne može biti podložna svakodnevnim promjenama 
osobito kada je riječ o opće poznatim načelima ljudskog razuma ili onim 
tvrdnjama koje počivaju na stoljetnoj mudrosti te su u suglasnosti i temelje se 
također na božanskoj objavi. Svaka istina koju je čovjekov razum iskrenim 
traženjem mogao otkriti ne može biti u proturječju s već stečenom istinom; jer 
je Bog, najviša istina, stvorio i vodi ljudski razum ne radi toga da taj ispravno 
stečenim istinama svakoga dana suprotstavlja nove, nego da, nakon što se 
otklone zablude koje su se eventualno uvukle, pridodaje jednu istinu drugoj u 
istom redu i s istom usklađenošću koji vladaju u samoj naravi stvari iz kojih se 
istina crpi. Zato kršćanin, bio on filozof ili teolog, ne prigrljuje olako i bezglavo 
sve novosti što se svakog dana javljaju, nego ih mora s najvećom brižljivošću 
odvagnuti i pravilno prosuditi da ne izgubi ili iskrivi već stečenu istinu, čime će 
sigurno izložiti opasnosti i nanijeti štetu samoj vjeri. 

31. Ako se dobro promotri sve do sada rečeno, jasno će se uvidjeti razlog zbog 
kojeg Crkva zahtijeva da budući svećenici steknu filozofsku naobrazbu »u 
skladu s metodom, učenjem i načelima anđeoskog naučitelja«, budući da se, 
kao što nam je dobro znano iz višestoljetnog iskustva, Akvinčeva metoda ističe 
jedinstvenom nadmoćnošću kako u poučavanju učenika tako u traženju istine; 
njegov je nauk k tomu u skladu s božanskom objavom i pokazao se vrlo 
djelotvornim za pohranjivanje temelja vjere na sigurno kao i za korisno i 
sigurno ubiranje plodova zdravog napretka. 



32. Zato treba jako žaliti što neki danas s prijezirom gledaju na filozofiju kojiu 
potvrđuje i odobrava Crkva te je bestidno proglašavaju zastarjelom po obliku i 
racionalističkom po misaonom procesu. Govore da ta naša filozofija pogrešno 
brani mišljenje da se može dati prava metafizika na apsolutan način; nasuprot 
tome oni drže da se istine, poglavito transcendentne mogu najprikladnije 
izraziti pomoću različitih učenja koja se međusobno upotpunjuju, premda su 
na određeni način međusobno suprotstavljena. Zato skolastička filozofija 
svojim lucidnim izlaganjem i rješavanjem pitanja, svojim pomnim 
određivanjem pojmova i njihovih jasnih razlučivanja može biti korisna - 
dopuštaju oni - kao priprava za studij skolastičke teologije, koja je bila mnogo 
primjerenija mentalitetu srednjovjekovnih ljudi, ah ne može nam pružiti - 
dodaju - filozofsku metodu i smjerokaz koji odgovaraju potrebama naše 
suvremene kulture. Prigovaraju k tomu da naša vremešna i klasična filozofija 
nije ništa drugo doli filozofija nepromjenjivih bitaka, dok suvremena misao u 
središte svoga zanimanja mora staviti »egzistenciju« pojedinaca i života u 
trajnom nastajanju. Ipak, dok preziru tu filozofiju, veličaju druge, i drevne i 
najnovije, kako istočnih naroda tako i zapadnih, i to na takav način da se čini 
da žele insinuirati kako je sve filozofije i mišljenja, eventualno uz poneku 
korekciju ih nadopunu, moguće pomiriti s katoličkom dogmom. Ali nijedan 
katolik ne smije ni na tren posumnjati kako je sve ovo krivo, osobito kada je 
riječ o sistemima poput imanentne filozofije, idealizma, materijalizma, 
povijesnog i dijalektičkog, ih također egzistencijalizma, kada sistem zagovara 
bezboštvo ih kada niječe vrijednost razuma na području metafizike. 

33. Konačno, prigovaraju ovoj filozofiji koja se poučava u našim školama da 
uvažava samo intelekt u procesu spoznaje, zanemarujući ulogu volje i emocija. 
Ovo jednostavno nije točno. Kršćanska filozofija nikada nije osporavala 
korisnost i djelotvornost dobrih dispozicija duše za uviđanje i prihvaćanje 
moralnih i vjerskih istina. Zapravo, uvijek je naučavala da nedostatak tih 
dispozicija dobre volje može biti razlog zašto razum, pod utjecajem strasti i zlih 
nagnuća, može biti tako zamračen da ne može jasno uviđati. Uistinu, sv. Toma 
drži da razum može na neki način uvidjeti viša dobra moralnog reda, bilo 
naravna ih nadnaravna, budući da doživljava određenu 'sunaravnost' 
(konaturalnost) s tim dobrima, bilo ta 'sunaravnost' čisto naravna, ih rezultat 
milosti; i jasno je koliko čak i ovaj ponešto nejasni uvid može pomoći razumu u 
njegovu istraživanju. No jedna je stvar priznati moć dispozicija volje u 
pomaganju razumu da stekne sigurnu i čvrstu spoznaju moralnih istina; posve 
je drugo reći, kao što to ovi novotari čine, miješajući bez razlike spoznaju i čin 
volje, da apetitivne i afektivne funkcije imaju određenu moć razumijevanja i da 
se čovjek, pošto ne može razumski odlučiti što je istinito i što treba biti 
prihvaćeno, okreće volji, kojom slobodno odabire između suprostavljenih 
mišljenja. 

34. Ne treba se čuditi da ova nova mišljenja dovode u opasnost dvije filozofske 
znanosti koje su po samoj svojoj naravi usko povezane s vjerskim naukom, tj. 
teodiceju i etiku; ona drže da funkcija ovih dviju znanosti nije sa sigurnošću 
dokazivati bilo što o Bogu ih bilo kojem drugom transcendentnom biću, nego 



pokazati da su istine koje vjera naučava o osobnom Bogu i o njegovim 
zapovijedima u savršenom skladu s potrebama života i stoga ih svi trebaju 
prihvatiti, kako bi izbjegli očaj i postigli vječno spasenje. Sva ta mišljenja i 
tvrdnje u otvorenom su proturječju s dokumentima našeg prethodnika Lava 
XIIL i Pija X. i ne mogu se pomiriti s odredbama Vatikanskog koncila. Bilo bi 
doista nepotrebno zdvajati nad ovim zastranjenjima od istine kada bi svi, čak i 
u području filozofije, s dužnim poštovanjem usmjeravali pažnju na mjerodavno 
Učiteljstvo Crkve, koja po božanskom ustanovljenju ima poslanje ne samo 
čuvati i tumačiti poklad božanski objavljenog nauka, nego i bdjeti nad samim 
filozofskim znanostima, da katoličke dogme ne bi trpjele štetu zbog pogrešnih 
mišljenja. 

35. Ostaje sada nešto reći o onim pitanjima koja, premda pripadaju području 
pozitivnih znanosti, nisu manje povezana s istinama kršćanske vjere. Nije mali 
broj onih koji uporno traže da katolička vjera te znanosti uzme ozbiljno. To je 
sigurno potrebno kada je riječ o stvarno dokazanim činjenicama, ali treba biti 
na oprezu kada je riječ o pretpostavkama koje, premda su na neki način 
znanstveno utemeljene, zadiru u učenje sadržano u Svetom pismu ih u predaji. 
Ako su te pretpostavke izravno ili neizravno upravljene protiv objavljenog 
nauka, nipošto ih se ne smije odobriti. 

36. Zbog tih razloga crkveno učiteljstvo ne brani da u skladu sa sadašnjim 
stanjem znanosti i teologije mjerodavni stručnjaci na oba područja istražuju i 
pretresaju evolucionističko učenje. Ono naime istražuje porijeklo ljudskog 
tijela, te uči kako ono potječe od preegzistentne organske materije, dok nas 
vjera obvezuje vjerovati kako su duše izravno stvorene od Boga. No to se treba 
činiti tako da se razlozi dvaju mišljenja, hoće reći onoga koje se izjašnjava u 
prilog i onoga koje se protivi evolucionizmu, pretresaju i preispituju s nužnom 
ozbiljnošću, umjerenošću i taktom i samo ako su svi spremni pokoriti se sudu 
Crkve, kojoj je Krist povjerio »zadaću na vjerodostojan način tumačiti Sveto 
pismo i braniti vjerske dogme«. Ipak neki prelaze granice te slobode u 
raspravama, te postupaju tako kao daje već s potpunom sigurnošću dokazano 
samo podrijetlo ljudskog tijela iz preegzistentne organske materije, služeći se 
pritom do sada prikupljenim činjenicama koje na to upućuju i razmišljanjima 
koja se temelje na istim indicijama, i sve to kao da u izvorima božanske objave 
nema ničega što bi na tome području zahtijevalo veću umjerenost i oprez. 

37. A kad se radi o drugoj mogućoj postavci, to jest o poligenizmu, kako ga 
zovu, tada sinovi Crkve nipošto ne uživaju takvu slobodu. Kristovi vjernici 
naime ne mogu prihvatiti ono mišljenje, za koje tvrde oni koji ga iznose, daje 
ovdje na zemlji bilo pravih ljudi poslije Adama, koji ne vuku porijeklo 
prirodnim rađanjem od njega kao praroditelja sviju, ili da Adam označava neki 
skup praroditelja; nikako se naime ne vidi, kako bi se takve tvrdnje mogle 
složiti s onim što se nalazi u izvorima objavljene istine i dokumentima 
crkvenog učiteljstva o izvornom grijehu, koji proizlazi iz uistinu učinjenog 
grijeha jednog Adama, koji se rađanjem prenosi na sve, tako da ga svaki 
pojedinac ima kao svoj. 



38. Kako u biološkim i antropološkim znanostima tako i u povijesnim ima onih 
koji smjelo prekoračuju granice koje je postavila Crkva i ne mare za oprez na 
koji ona poziva. S osobitim žaljenjem promatramo previše slobodna tumačenja 
povijesnih knjiga Staroga zavjeta. Njihovi se pobornici, u obrani svojih ideja, 
pogrešno pozivaju na pismo koje je prije nekog vremena Papinska komisija za 
biblijske studije uputila pariškom nadbiskupu. U tom se pismu naime navodi 
kako prvih jedanaest poglavlja Knjige Postanka, premda se pravo govoreći ne 
slažu s povijesnom metodom koju koriste najbolji grčki i latinski pisci ili 
stručnjaci našega doba, ipak pripada povijesnom rodu u pravom smislu, te je 
na egzegetima da to bolje prouče i odrede. Ista poglavlja - primjećuje se u 
istom pismu - jednostavnim i metaforičkim kazivanjem, prilagođenim 
mentalitetu naroda koji nije daleko odmaknuo u civilizacijskom pogledu, 
donose kako glavne istine koje su temeljne za naše spasenje, tako i pučki opis 
nastanka ljudskog roda i izabranog naroda. Ako su drevni hagiografi ponešto i 
preuzeli iz pučkih pripovijesti - što nije nedopustivo - ne smije se nikada 
zaboraviti da su to činili po božanskom nadahnuću, koji ih je u izboru i 
vrednovanju tih dokumenata očuvao od svake zablude. 

39. Ono što je od pučkog pripovijedanja uneseno u sveto Pismo, ne treba 
nipošto uspoređivati s mitologijama i drugim sličnim (vrstama), koje više 
proizlaze iz velike mašte nego li iz želje za istinom i jednostavnošću, a to naime 
u svetim knjigama, pa i Starog zavjeta, u tolikoj mjeri dolazi do izražaja, da 
treba reći kako su naši sveti pisci očito iznad starih svjetovnih pisaca. 

40. Doista, mi znamo da većina katoličkih naučitelja, od čijih proučavanja 
plodove ubiru papinska učilišta, sjemeništa i redovnički zavodi, stoji daleko od 
onih zabluda koje se danas otvoreno ili prikriveno šire, bilo zbog pomame za 
novošću, bilo zbog jedne neumjerene nakane apostolata. Ali znamo također đa 
se ta nova mišljenja mogu ukorijeniti među neoprezne pojedince i zato više 
volimo to spriječiti, radije no davati lijek kada je bolest već uznapredovala. 

41. Zato, nakon zrelog razmišljanja i promatranja, kako ne bi propustili 
ispuniti našu svetu dužnost, naređujemo biskupima i poglavarima redovničkih 
redova i kongregacija, stavljajući ozbiljan teret na njihove savjesti, brižno paze 
da se takva mišljenja ne zastupaju u školama ili susretima i sastancima, niti 
bilo kakvim napisima a ni da se istima, na bilo koji način uči klerike ili 
vjernike. 

42. Neka učitelji u crkvenim ustanovama vode računa da ne mogu mirne 
savjesti izvršavati službu poučavnja koja im je povjerena, ako u pouci 
studenata pobožno ne prihvaćaju i točno ne izvršavaju pravila koja smo 
odredili. Ono dužno poštovanje i pokornost koje u svom neprestanom radu 
moraju ispovijedati spram učiteljskog autoriteta Crkve, neka usade i u umove i 
srca svojih učenika. 



43 - Neka svim silama i žarom nastoje dati svoj udio u napretku znanosti koj 
poučavaju, ali neka također dobro paze da ne prekorače granice koje smo mi 
postavili u cilju obrane vjere i katoličkog nauka. Neka novim pitanjima, koja su 
aktualizirali suvremena kultura i napredak, daju obol svoj istraživanja, ali uz 
dužni oprez i razbor. Na kraju, neka ne misle, povode se za nekim lažnim 
»irenizmom«, daje moguće postići da se u krilo Crkve vrate otpadnici i 
zabludjeli, a da se sve ljude ne poučava, iskreno, cjelovitoj istini koja je na 
snazi u Crkvi, bez ikakvih iskrivljavanja i bez ikakve umanjivanja. 


44. Utemeljeni na toj nadi, koju će uvećati i vaša marljivost, kao znak nebeskih 
darova i naše očinske dobrohotnosti od sveg srca udjeljujem svakoj posebno, 
kao i kleru i vašim narodima, apostolski blagoslov. 

